Четврти крсташки рат показао се као велика срамота за хришћане. Уместо да покрену поход на муслимане, крсташи су напали на византијску престоницу освајајући је и формирајући више крсташких држава. Хришћани у Светој земљи сналазили су се како су умели. Иако је Јерусалим изгубљен још 1189. године, одредбама мировног уговора у Јафи (којим је завршен Трећи крсташки рат) формирана је крсташка држава са малом територијом дуж обале између Бејрута и Јафе. Припадали су јој градови Тир, Хаифа, Цезареја, Арсуф, Јафа, Лида и Рамла. Престоница је био град Акра. Саладинов наследник Малик ел Адил био је присталица мира и сарадње са хришћанима те са јерусалимским краљем Јованом Бријеном скала мир и низ трговачких уговора (1204. године). Мир ће 1217. године нарушити Андрија.